
RAPORT DE SPECIALITATE
la proiectul  de  hotarare privind aprobarea Nomenclatorului stradal 
al comunei  Pârscov , județul Buzău




           Proiectul de hotarâre supus spre aprobare Consiliului Local de către domnul primar al comunei Pârscov vine să îndeplinească cerinţele legale în ce priveşte obligaţiile administraţiei publice locale privind furnizarea şi actualizarea datelor referitoare la nomenclatura stradală, în scopul asigurării unei evidenţe unitare  ,definită de H.G. nr. 777/2013 ca fiind totalitatea elementelor de identificare cuprinzând denumirile de drumuri şi adrese administrative din România într-un mod standardizat, organizat pe fiecare unitate administrativ-teritorială şi care reprezintă evidenţa primară unitară care serveşte la identificarea domiciliului/reşedinţei persoanei fizice, a sediului persoanei juridice, a fiecărui imobil - teren cu sau fără construcţii, precum şi a fiecărei clădiri; 
Ulterior, datele vor fi înscrise în Registrul electronic naţional al nomenclaturilor stradale (RENNS), care reprezintă sistemul unic de referinţă la nivel naţional, în care sunt înscrise nomenclaturile stradale de la nivelul comunelor, oraşelor şi al municipiilor. Registrul este obligatoriu de utilizat de instituţiile şi autorităţile administraţiei publice centrale şi locale în activitatea specifică.
     Potrivit Legii cadastrului și publicității imobiliare nr. 7/1996, republicată cu modificările și completările ulterioare, nomenclatura stradală se aprobă prin hotărâre a consiliului local, se organizează pe fiecare localitate şi reprezintă evidenţa primară unitară care serveşte la atribuirea denumirii străzii şi a numărului administrativ.
     Autoritatile  administratiei  publice  locale au obligaţia de a furniza şi actualiza datele cu privire la nomenclatura stradală proprie din registrul electronic al nomenclaturilor stradale. Fiecare  imobil  situat in  intravilanul localitatilor  se  identifica  prin  adresa  administrativă  a acestuia .Pentru  imobilele cu  cladiri / constructii  situate in  extravilan adresa  administrativa  se  identifica  prin  denumirea  drumului  si  numarului  administrativ  atribuit  de  autoritatea publica  competenta , care  reprezinta  pozitia  kilometrica  fata  de  originea  drumului . 
     Denumirea  drumului  este  alcatuita  din  categoria si  indicativul  drumului  pe  care  sunt  situate  imobilele  respective , potrivit  H.G nr. 540/ 2000 privind  aprobarea  incadrarii  in  categorii  functionale a  drumurilor  publice  si a  drumurilor de  utilitate privat  deschise  circulatiei publice.

     Numarul administrativ se  atribuie de  catre autoritatea  publica  locala .Un  numar  administrativ  este  intotdeauna  compus  dintr-un  numar  care  poate  fi suplimentat cu o  litera  mare  de  la  A  la  Z . Din  cauza  riscului de a crea  confuzii literele Ă,Â,I,Î,O,Q,Ș si Ț  nu  vor  fi  folosite .
     Numerele administrative sunt atribuite consecutiv in  ordine crescatoare astfel incat numerele impare  sunt  folosite pe  partea stanga a  drumului   dispre  centrul  localitatii  , iar  numerele pare  sunt  folosite pe partea  dreapta a drumului .
      Deoarece  prin proiectul  de  hotarare privind aprobarea  Nomenclatorului stradal al comunei  Pârscov, judetul Buzău , o parte din  strazi  au  nume de personalităţi ori evenimente istorice, politice, culturale sau de orice altă natură , acestă hotarare va putea fi adoptată numai după ce a fost analizată şi avizată de comisia de atribuire de denumiri judeţeană, in  conformitate cu  art. 3  alin.(1)  la  O.G nr. 63/ 2002 privind atribuirea sau schimbarea de denumiri, cu modificarile si completarile ulterioare.
     Drept  pentru  care am procedat la  intocmirea  documentatiei  necesare  avizarii Nomenclatorului  stradal al  comunei Pârscov , județul Buzău , forma finală urmând a fi rezultatul parcurgerilor etapelor de consultare publica si de avizare . 
	Pentru cele de mai sus , consider oportun , legal și de maxim interes pentru intreaga comunitate locala a fi adoptat proiectul de hotarare privind aprobarea  Nomenclatorului stradal al comunei  Pârscov, judetul Buzău .


Compartiment Agricol, Urbanism, Registratură si Relatii cu publicul ,
Ing. Adrian CALEN 

2

